Държавен вестник, бр. 38, 2021 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  38
тивно използване на наличните ресурси. Ще 
продължат усилията за усъвършенстване и 
модернизиране на клиничната база, особено в 
направленията на спешна медицинска помощ 
и специалности, свързани с лечението на ув-
реждания – аналог на бойната травма, за да 
се повишат способностите за медицинското 
осигуряване на въоръжените сили.
Развитието на способностите на ВМА ще 
осигури изпълнение на задачите, произтичащи 
от мисиите на ВС и Закона за лечебните заве-
дения, и на поетите ангажименти в областта 
на медицинското осигуряване съгласно „Цели 
за способности 2021“.
С цел оптимизиране на специалната ме-
дицинска подготовка на различни категории 
медицински състав от въоръжените сили 
на Република България се планира създа-
ване на Военномедицински симулационен 
тренировъчен център към ВМА. Специал-
ната подготовка ще е фокусирана върху 
придобиване на теоретични знания и преди 
всичко практически умения за оказване на 
спешна медицинска помощ, съобразена с 
тактическите условия и с изискванията за 
своевременност и приемственост при нейното 
оказване на бойното поле. 
Планира се изпълнение на проект за при-
добиване на оперативно съвместими и оборуд-
вани с необходимата медицинска апаратура 
санитарни автомобили за наземна медицинска 
евакуация за силите за незабавно действие, 
за декларираните военни формирования, за 
нуждите за поддръжка от страната домакин 
и др. С придобиването им ще се оптими-
зира военномедицинското осигуряване при 
изпълнение на задачите, които изпълнява 
военномедицинската служба по трите мисии 
на Въоръжените сили.
За усъвършенстване на възможностите 
за медицинско осигуряване на бригадите 
при участието им в операции се предвижда 
иницииране на проект за придобиване на 
съвременни военнополеви медицински фор-
мирования тип „Роля 2 – Базова“. 
2.2.2. Военна академия „Георги Стойков 
Раковски“.
Военна академия „Г. С. Раковски“ през 
периода 2021 – 2026 г. ще продължи да се ут-
върждава като единствената структура, която 
подготвя кадри за регулираните професии 
„Офицер за оперативно ниво на управление“ 
и „Офицер за стратегическо ръководство на 
отбраната и въоръжените сили“, а освен това 
да провежда редица квалификационни курсове 
както за въоръжените сили, така и за ръко-
водни кадри от централната и териториалната 
администрация.
За да продължи успешната реализация 
на своята мисия, през периода 2021 – 2026 г. 
Академията ще:
 – разшири обхвата и ще поддържа способ-
ности за генериране на нови знания в областта 
на сигурността, отбраната и въоръжените сили;
 – увеличи обема и качеството на научно-
изследователската дейност предвид завише-
ните критерии за тази дейност по отношение 
акредитационните процедури;
 – подготви за акредитация на нова/и 
специалност/и на образователно-квалифика-
ционна степен „бакалавър“ в професионално 
направление „Национална сигурност“;
 – осигури условия за поддържащо обучение 
и квалификация, съпътстващи и осигуряващи 
професионалното развитие на военнослуже-
щите и цивилните служители.
2.2.3. Служба „Военно разузнаване“.
Служба „Военно разузнаване“ (СВР), като 
част от основните елементи на системата за 
защита на националната сигурност предоставя 
разузнавателен продукт за формиране и реа-
лизиране на държавната политика в област­
та на националната сигурност и отбраната, 
отбранителното планиране, изпълнението на 
задачите и осигуряване на сигурността на 
българските военни контингенти, участващи 
в операции и мисии на НАТО, ЕС и ООН, 
трансформацията, модернизацията и разви-
тието на въоръжените сили и изпълнението 
на ангажиментите на страната към разузна-
вателните общности на НАТО и ЕС и към 
партньорските служби, и в този контекст да 
осъществява ранно предупреждение за риско-
вете и заплахите за националната сигурност 
и отбраната на Република България.
Служба „Военно разузнаване“ трябва да 
разполага с необходимите способности за 
наблюдение и разузнаване в пълния спектър 
от операции и за добиване на информация 
от въздушното, земното, морското, електро-
магнитното и киберпространството в реално 
време. В отговор на измененията в средата 
на сигурност и новопоявилите се рискове и 
заплахи от ключово значение е придобива-
нето на нови, специфични способности за 
добиване, анализ и обмен на разузнавателна 
информация. 
Служба „Военно разузнаване“ изготвя 
аналитични информационни продукти по 
глобални и регионални проблеми, както и 
на разузнавателни експертизи, подпомага-
щи процесите на отбранително планиране, 
изграждането и придобиването на нови спо-
собности от въоръжените сили на Република 
България.
Целите, които си поставя Служба „Военно 
разузнаване“, са поетапно развитие на същест-
вуващите и придобиване на нови способности 
за стратегическо разузнаване, обработка и 
анализ на разузнавателната информация, бързо 
и гъвкаво пренасочване на разузнавателните и 
аналитичните ресурси при кризисни ситуации.